Kena
<s>Kena (arapski: قنا/Qinā, koptski: Kone) je grad od 241,422 stanovnika u sredini Egipta u Muhafazi Kena u kojoj je administrativni centar.</s>

<s>Geografske karakteristike</s>

<s>Kena se nalazi u Gornjem Egiptu, 600 km južno od Kaira i 63 km sjeverno od Luksora.</s>

<s>Centar grada se prostire duž obala kanala, udaljen oko 1.6 km od Nila, koji na tom mjestu pravi ogromni zavoj.</s><s>Na suprotnoj zapadnoj  obali Nila leži arheološki lokalitet Dendera sa hramom božice Hator.</s>

<s>Historija</s>

<s>Za Antike grad se zvao Kaene (grčki: Καινή) - Novi grad, kog su stari Grci razlikovali od Koptosa (današnji Kus), koji leži 23 km južnije, kom je vjerojatno preoteo trgovinu sa Arabijom, Indijom i Kinom.</s>

<s>To se zbilo zbog promjene karavanskih puteva preko Istočne pustinje, prema crvenomorskim lukama Safaga i El Kusejr.</s><s>Iskapanja u El Kusejru ukazuju da se promjena rute dogodila nakon 1517. kad je propao Mamelučki Sultanat.</s><s>Za osmanske vladavine se trgovina preko crvenomorskih luka vremenom smanjila, ali je grad ostao usputna stanica za hodočasnike iz Gornjeg Egipta na hadž u Meku.</s>

<s>Kena je novi polet i rast doživjela za Drugog svjetskog rata, kad je preko sigurnijih crvenomorskih luka doturan ratni materijal za odbranu Egipta.</s><s>Prosperitet se nastavio i nakon rata kad je postala administrativni centar, i kad su izgrađeni mostovi preko Nila i autoput do Asuana.</s>

<s>Istočno od centra grada u pustinji leži vojna baza sa aerodromom.</s>

<s>Znamenitosti
Pored Dendere atrakcija je i njena džamija, koja je mjesto hodočašća mufijskih muslimana.</s><s>Podignuta je na mjestu turbeta Abdel Rahima koji je umro u gradu 1195.</s><s>On se naselio u Keni nakon povratka sa hadža u Meku i osnovao sufijski tarikat.</s>

<s>Kena je čuvena u Egiptu po tradicijskoj grnčariji od porozne gline.</s>

<s>Privreda, obrazovanje i transport
Kena je administrativni - trgovački- obrazovni i servisni centar tog dijela Gornjeg Egipta, 
i grad prehrambene industrije</s>

<s>Od 1995. je i univerzitetski grad, - sjedište Univerziteta Južne Doline koji je startao 1970. kao filijala univeziteta iz Asjuta.</s><s>Danas ima 19 fakulteta koje pohađa 55498 studenata.</s>

<s>Grad se nalazi na trasi željezničke pruge Kairo-Asuan, i na trasi autoputa 75 preko Doline Nila.</s><s>Preko grada prolazi i autoput 60 prema Crvenom moru.</s>

<s>Izvori</s>

<s>Vanjske veze</s>

<s>Qinā, Egypt</s>

<s>Gradovi u Egiptu</s>

